દરમિયાન સુરક્ષા એજન્સીઓના રિપોર્ટ પ્રમાણે પાકિસ્તાની ગુપ્તચર સંસ્થા આઈએસઆઈ ભારતમાં સક્રિય આતંકવાદી સંગઠન ઈન્ડિયન મુજાહિદ્દીનની મદદથી આ તહેવારો દરમિયાન કોમી તંગદીલી ફેલાય તેવા હુમલા કરી શકે છે, તેવી શક્યતા વ્યક્ત કરાઈ રહી છે. જેના પગલે સુરક્ષા વ્યવસ્થામાં વધારો કરી દેવાયો છે. આ ઉપરાંત પાકિસ્તાન સ્થિત આતંકવાદીઓ દિવાળી દરમિયાન ભારતમાં ઘુસવાની વેતરણમાં હોવાનો પણ રિપોર્ટમાં ઉલ્લેખ કરાયો છે. જેના પગલે કેન્દ્રીય ગૃહ મંત્રાલયે દેશના તમામ રાજ્યોને સતર્ક રહેવા આદેશ કરાયો છે. જેના પગલે રાજ્યના ગૃહ વિભાગે તમામ જીલ્લા પોલીસવડાઓને દિવાળીના તહેવાર દરમિયાન ખાસ સાવચેતી રાખવા સુચનો કર્યા છે.